पत्रकार स्नेह मिलन समारोह बना पत्रकारों की नाराजगी का कारण 

जयपुर में पिछले कुछ दिनों में 2 पत्रकार स्नेह मिलन समारोह हुए लेकिन दोनों ही स्नेह मिलन समारोहों से पत्रकारों में नाराजगी है. दरअसल जयपुर सांसद और बीजेपी प्रदेश अध्यक्ष मदन राठौड़ ने क्रमशः पत्रकार स्नेह मिलन समारोह आयोजित किए. दोनों ही नेताओं ने पत्रकारों से काफ़ी सौहार्दपूर्ण बातचीत की. और इतना ही नहीं ख़ुद दोनों नेताओं ने पत्रकारों को अपने हाथों से परोस कर खाना भी खिलाया. इसके साथ ही कुछ गिफ्ट भी दिए. यानि दोनों नेताओं द्वारा पत्रकारों को भरपूर सम्मान दिया गया और वैसे भी दोनों ही नेता काफ़ी शालीन और सहज व्यक्तित्व वाले हैं. अभी तक दोनों नेताओं की छवि काफ़ी अच्छी और स्वच्छ रही है लेकिन अब जयपुर सांसद मंजू शर्मा और बीजेपी प्रदेश अध्यक्ष मदन राठौड़ पर पक्षपात और भेदभाव करने के आरोप लग रहे हैं. दरअसल जानकारी के मुताबिक़ दोनों ही पत्रकार स्नेह मिलन समारोह में पत्रकारों को बीजेपी मीडिया समन्वयक और उनकी टीम द्वारा आमंत्रित किया गया था. लेकिन सिर्फ़ कुछ चहेते पत्रकारों को बुलाने से बाक़ी पत्रकारों में नाराज़गी है. यहाँ तक कि बीजेपी बीट कवर करने वाले पत्रकारों को भी आमंत्रित नहीं किया गया. प्रदेश बीजेपी मीडिया समन्वयक ने एक व्हाट्सएप ग्रुप बनाया हुआ जिसमें बीजेपी को कवर करने वाले तमाम पत्रकार जुड़े हुए हैं.उस ग्रुप में मीडिया समन्वयक द्वारा प्रेस वार्ता का निमंत्रण और प्रेस विज्ञप्ति आदि पोस्ट की जाती है. लेकिन आपको जानकार हैरानी होगी कि पत्रकार स्नेह मिलन समारोह की सूचना उस ग्रुप में भी पोस्ट नहीं की. बल्कि कुछ चहेते पत्रकारों को अलग से आमंत्रित किया गया. पत्रकारों को नाराज़गी है कि इस कार्यक्रम में जिस तरह बाक़ी पत्रकारों की उपेक्षा की है वह पत्रकारों को बाँटने का प्रयास है.
@madanrrathore @Manju4bjp @BJP4Rajasthan